google/wiki40b huggingface dataset:
The Amazing Race 15

The Amazing Race 15 er den 15. sesongen av den amerikanske realityserien The Amazing Race. Denne sesongen fulgte 12 lag bestående av to personer, med et etablert forhold, i et kappløp rundt i verden. 
Kjærestene Meaghan Rickey & Cheyne Whitney vant denne sesongen av The Amazing Race.

Produksjon

The Amazing Race 15 strakk seg over 40 000 km i løpet av 21 dager, i perioden 18. juli til 7. ausgust 2009. Denne sesongen besøkte ni land på tre kontinenter, alle på den nordlige halvkule. Sverige og Estland ble besøkt for første gang, og for første gang siden den femte sesongen ble De forente arabiske emirater besøkt. 
Denne sesongen introduserte en ny vri til kappløpet: Et lag ble eliminert rett ved startstreken. I tillegg introduserte denne sesonen et nytt element; Switchback (Tilbakeblikk). Lagene må gjennomføre en av de mest utfordrende oppgavene i The Amazing Race. Denne sesongen måtte lagene gjennomføre den berømte Veisperringsoppgaven i Stockholm i den sjette sesongen, der et lagmedlem måtte rulle ut en av 270 høyballer for å finne en av 20 ledetråd. I stedet for å være et nøyaktig kopi av Veisperringen, inneholdt denne Veisperringsoppgaven færre høyballer (186), og istedenfor 20 ledetråder, ble bare syv flagg gjemt blant høyballene. I tillegg var det ni lag som gjennomførte Veisperringen i den sjette seongen mens denne sesongen hadde fem lag som gjennomførte Veisperringen.
Under etappene i Vietnam, ble rutemarkørene farget gule og hvite, istedenfor rød og gul, for å unngå å bli forvekslet med flagget til den tidligere staten Sør-Vietnam.
Denne sesongen var den andre sesongen til å ha et elimineringspunkt et annet sted en ved Pit-Stop. Den andre var i den tiende sesongen. Eric & Lisa, som ble eliminert ved startstreken, uttalte i et intervju etter racet at de var det første laget som frivillig forlot konkurransen, istedenfor å tilbringe resten av racet ved Elimination Station. Som en konsekvens av dette, var de ikke til stede ved målstreken, og visste ikke utfallet av sesongen før etter sesongen var sendt på TV. 
Wayne Newton dukket opp under finaleetappen. Lagene måtte finne han på en suite på MGM Grand Las Vegas, der han ville fortelle dem plasseringen av målstreken.

Casting

Søknadsfristen for denne sesongen var opprinnelig 24. februar 2009, men ble senere utvidet.
Listen over deltagere inkluderte de profesjonelle pokerspillerne Maria Ho og Tiffany Michelle, Miss America 2004 Ericka Dunlap, Harlem Globetrotters-spillerne Herbert "Flight Time" Lang and Nathaniel "Big Easy" Lofton og countrysanger og låtskriver  Canaan Smith.
En av deltagerne, Zev Glassenberg, har Aspergers syndrom. Hans lagkamerat, Justin Kanew, er sønnen til regissøren av Jeff Kanew, som regisserte «The Revenge of the Nerds».
Zev Glassenberg og Justin Kanew og Herbert "Flight Time" Lang og Nathaniel "Big Easy" Lofton deltok igjen i The Amazing Race: Unfinished Business, der lag fra den tolvte sesongen til den syttende sesongen deltok for andre gang. Flight Time og Big Easy  deltok også for tredje gang, da de deltok i den The Amazing Race: All-Stars (2014).
Tomato-atsuma kraftverk

Tomato-atsuma kraftverk er et varmekraftverk i Japan. Installert produksjonseffekt er 1650 MW. Operatør er Hokkaido Electric Power Co Ltd.
Anlegget ble utbygd omkring årene 1995–2000. Brenselkilden er kull. Teknologien
Money Can't Buy (EP)

Extended Play

En begrenset EP ble senere utgitt den 10. februar 2004 og fulgte gratis med ved kjøp av Body Language.
Kongedømmet Sicilia

Liste over monarker

Denne listen inneholder herskerne over Sicilia fra øya ble erobret av normannerne og fram til Italias samling innen Kongedømmet Italia. Fra 1415 ble det daglige styret ivaretatt av en visekonge, men disse er ikke inkludert i denne listen, da dette var en form for stattholderskap.
Norskehavet

Oseanografi

Gjennom Færøyrenna løper ei grein av Golfstrømmen inn i Norskehavet. Norskehavet preges derfor i sør av Den norske atlanterhavsstrømmen, som bringer salt, atlantisk havvann fra dypet og opp til 150 meters dybde. Atlanterhavsvannet er forholdsvis salt (> 35 promille) og varmt. Golfstrømmen løper parallelt langsmed kyststrømmen inn i Barentshavet og langs vestkysten av Spitsbergen. Noe av atlanterhavsvannet avkjøles i Norskehavet slik at det på grunn av sin større saltholdighet og egenvekt synker mot dypet. Dypvannet i Norskehavet har en svært homogen saltholdighet på 34,93 promille, og derfor fortsetter det avkjølte atlanterhavsvannet helt til bunns. Denne konveksjonen skjer bare om høsten og vinteren, idet det ved soloppvarming om sommeren dannes et stabilt overflatelag som hindrer blanding av vannmassene.
Norskehavet får også tilført vann via Østgrønlandsstrømmen. Dette er kaldt, arktisk vann som til dels er danna ved issmelting i Polhavet og derfor lite salt. Mellom Østgrønlandsstrømmen og Atlanterhavsstrømmen foregår det en effektiv blanding i det sentrale Norskehavet.
Overflatevannet i norskehavet kan inndeles i (fra øst mot vest) norsk kystvann med saltholdighet < 35 promille, atlantisk vann med saltholdighet >35 promille og arktisk vann med saltholdighet < 35 promille.

Geologi

Geologisk sett er Norskehavet en del av Atlanterhavet, idet Den midtatlantiske ryggen over Island fortsetter gjennom Norskehavet inn i Polhavet. Den midtatlantiske ryggen løper fra Island over Jan Mayen og derfra i nordøstlig retning mot Spitsbergen (Mohnryggen), og deler Norskehavet i to dyphavsbassenger med havdyp på over 3500 m – Norskehavsbassenget og Grønlandsbassenget.

Bunnforhold

Grønland-Islandryggen, Færøy-Islandryggen og Wyville Thomson-ryggen mellom Færøyene og Skottland utgjør Norskehavets avslutning mot Atlanterhavet. Disse ryggene ligger på 500-600 meters dyp; Wyville Thomson-ryggen gjennomskjæres av den 800 m dype Færøyrenna. Utenfor kysten av Norge er Norskehavet et sokkelhav med dyp ikke over 500 m. Kontinentalskråningen ned mot dyphavsbassenget i det sentrale Norskehavet er markert, og kalles Egga. Sokkelens bredde varierer fra under 10 km utafor Lofoten, Vesterålen og Troms til over 200 km utafor Helgeland.
Deler av havbunnen er berørt av flere store skred, der det største er Storeggaskredet.
Waco CG-4A

Design og utvikling

CG-4A ble bygget av tre og metall kledd med stoff og var bemannet med pilot og co-pilot. Det hadde to faste hovedhjul og halehjul.
CG-4A kunne frakte 13 soldater med utstyr. Lasten kunne være en 4 tonns truck (dvs. en Jeep), en 75mm haubits, eller en 4 tonns trailer som ble lastet inn gjennom et oppover-hengslet neseparti. Douglas C-47 ble vanligvis brukt som slepefly. Et par C-46 slepefly ble brukt under og etter Operasjon Plunder.
Slepeline var av nylon om lag 20 mm i diameter og opp til 100 meter lang.

Produksjon

De nesten 14 000 glidefly ble bygget ved 17 forskjellige fabrikker mellom 1942-1945 med Ford Motor Company i Kingsford, Michigan som bygget fjerdeparten, 4 190 enheter

Operativ historie

CG-4 ble tatt i bruk første gang  i juli 1943 under Invasjonen av Sicilia. De ble fløyet 450 Km over Middelhavet fra Nord-Afrika for nattangrgrep, slik som Operasjon Ladbrooke. Uerfarenhet og dårlige forhold bidro til tunge tap. De deltok under landgangen i Normandie 6. juni 1944 og i andre viktige luftbårne operasjoner i Europa og i Kina, Burma og India. Selv om det ikke var intensjonen måtte seilflyv bli forlatt eller ødelagt etter landingen. Mens utstyr og metoder for å trekke ut flyvedyktige seilfly ble utviklet ble halvparten forlatt utilgjengelig.Til tross for denne mangelen på et system ble flere seilfly slept ut fra Normandie og enda fler under Operasjon Market Garden i Nederland og fra  Wesel i Tyskland.
CG-4As relativt lille størrelse var en fordel. De større Britiske Airspeed Horsa kunne frakte mer (28 soldater og en jeep eller en mindre stridsvogn), og den bitiske General Aircraft Hamilcar som kunne frakte  7 tonn, men CG-4A kunne lande på mindre områder. I tillegg, ved hjelp av et ganske enkelt gripesystem, kunne en C-47 utstyrt med en halekrok og tau bremsing «plukke opp» en CG-4A fra bakken. Dette systemet ble brukt i 1945 i en redningsaksjon av overlevende i en fjell-dal i Ny-Guinea.
CG-4A ble også brukt til å sende forsyninger til partisanene i Jugoslavia.
Etter andre verdenskrigs slutt ble de fleste gjenværende CG-4A erklært overflødige og nesten alle ble solgt. Mange ble for konvertering til campingvogner. Vingene og halen ble kuttet av og blir slept og andre ble solgt til jakthytter og feriehytter og plassert ved en innsjø.
Den siste kjente bruk av CG-4A var tidlig på 1950-tallet av USAF med en arktisk avdeling som hjalp et vitenskapelig forskningsteam. CG-4A ble brukt for å få personellet ned og opp fra et  flytende isflak. Glideflyet ble slept, landet og deretter plukket opp senere av samme type fly med krok og line, etter en metode utviklet under andre verdenskrig. Den eneste endring på CG-4A var montering av brede ski i stedet for hjul for landing på det arktiske isflak.
Vancouver Convention Centre

Vancouver Convention Centre (også kjent som Vancouver Convention & Exhibition Centre, eller VCEC), er et konferansesenter i Vancouver, Britisk Columbia, Canada, og er et av Canadas største konferansesentre. Med åpningen av den nye West Building i 2009, har det nå 43 991 kvadratmeter med møteplasser. Senteret eies av British Columbia Pavilion Corporation, et aksjeselskap eid av myndighetene i British Columbia. Under Vinter-OL 2010 ble senteret brukt som et pressesenter.
Tanzania National Parks Authority

Tanzania National Parks Authority (TANAPA) er en statlig organisasjon i Tanzania som har ansvar for drift av landets nasjonalparker og viltreservater.
Lengste skihopp i alle land

Dette er en liste over de lengste stående skihopp som er gjort i de ulike land. Stefan Krafts hopp på 253,5 meter i Vikersundbakken er gjeldende verdensrekord.

Gjeldende rekorder

Enkelte av rekordhoppene som er tatt med her er gjort på trening eller under kombinert hopprenn, og vil ikke nødvendigvis anerkjennes av alle som «offisiell» bakkerekord. Listen er laget på grunnlag av tilgjengelig informasjon, hvilket i praksis betyr at opplysningene for enkelte mindre skihoppnasjoner kan være mangelfulle eller feilaktige. Dette gjelder i enda større grad rekordene for kvinner. For noen få av landene der det har blitt utøvd skihopping som konkurranse eller fritidsaktivitet, har det ikke lykkes å finne opplysninger om lengste hopp. Dette gjelder Argentina, Chile, Liechtenstein og Nord-Korea.
Forskjellene på rekordlengder for menn og kvinner skyldes i stor grad manglende renntilbud for kvinner. Kun ved fire anledninger har kvinner hoppet i skiflygingsbakker, og kvinnerenn i storbakker forekommer sjelden (pr. 2017). Rekordlengder for menn og kvinner kan i liten grad sammenlignes direkte, og bør sees i sammenheng med størrelsen på bakkene de er gjort i.
Noen områder som ikke er uavhengige stater er tatt med i listen for kuriositetens skyld. Dette gjelder Svalbard, Sør-Georgia, Grønland og Færøyene.
Allgemeiner Deutscher Arbeiterverein

Allgemeine Deutsche Arbeiterverein (ADAV) var det første tyske sosialdemokratiske partiet. Det ble grunnlagt 23. mai 1863 i Leipzig i kongeriket Sachsen. Arbeiderforeningens første leder var Ferdinand Lassalle. I tillegg til Leipzig ble det stiftet foreninger i Hamburg, Düsseldorf, Solingen, Köln, Barmen og Elberfeld. 
Andre sentrale personer ved stiftelsen var Johann Baptist von Schweitzer (1833–1875) og Wilhelm Hasenclever (1837–1889). Etter Lassalles død i 1864 kom det til stridigheter for å bli hans etterfølger. Først da Johann Baptist von Schweitzer overtok formannskapet i 1867 var denne krisen overstått. Etter 1869 stod ADAV i konkurranse med Sozialdemokratische Arbeiterpartei, inntil begge i 1875 ble forent i Sozialistische Arbeiterpartei Deutschlands, som var forløperen til Sozialdemokratische Partei Deutschlands.
Juksekoder

Juksekoder er ord- og tallkoder som er lagt inn i et videospill av spillprodusentene for å kunne teste ut spillet effektivt i løpet av produksjonsprosessen (gjør det for eksempel mulig å hoppe raskt mellom de ulike nivåene). Disse kodene kan deretter brukes av andre enn produsentene for å få en udødelig avatar, gå direkte til det mest avanserte nivået og så videre.
En juksekode kan for eksempel bestå i å skrive w23QsQ7 på tastaturet, og dermed få opp alle bilbanene i et bilspill. Uten juksekoden ville spilleren måtte oppnå en bestemt mengde poeng for å få tilgang til bilbanene. I videospillet Screamer ga juksekoden CARBO tilgang til alle bilene og LEALL alle banene.
Sultestreiken foran Stortinget i 1979

Sultestreiken foran Stortinget i 1979 var en sultestreik som foregikk på Eidsvolls plass i Oslo, omtrent 100 meter fra inngangsdøra til Stortinget, høsten 1979. Aksjonen var del av Alta-konflikten, den politiske striden på 1970- og 1980-tallet om utbyggingen av et vannkraftverk i Altaelva i Finnmark.
Samiske nordmenn som sultestreiket i en uke var Niillas Aslaksen Somby, Jorunn Eikjok, Synnøve Persen, Mikkel Anders Gaup, Nils Gaup, Ante Gaup og Ingar Boine. Lederen var Mikkel Eira. Mattis Hætta fremførte i samme anledning joiken som senere ble refrenget til det norske bidraget i Eurovision Song Contest 1980, Sámiid ædnan.
En sultestreik forekom også i 1981, som hadde fellestrekk med den i 1979.
Lorenzo Maitani

Lorenzo Maitani (født 1275 i Siena, død 1330 i Orvieto) var en italiensk arkitekt.
Maitani var byggmestere ved den i 1290 (av Arnolfo di Cambio) påbegynte domkirkebyggingen i Orvieto. Han anla og utførte (eyter 1310) fasaden, som er den italienske gotikkens mest praktfulle og edle verk, utstyrt med en omåtelig rikdom av form og farge. Alle bygningsdeler er fra grunnen til korsblomstene fylte med mosaikkmønster, slik at denne fasade kan betraktes som det største og rikeste polykrome (mangefargede) monument som finnes i verden.
Ole Vig-prisen

Ole Vig-prisen er en norsk kulturpris. Den deles ut i Stjørdal til minne om skole- og folkeopplysningsmannen og lyrikeren Ole Vig (1824–1857). Prisen består av et diplom og en sjekk på 10 000 kroner, delt ut av Ole Vig-fondet. Kriteriene for utvelgelse er at kandidaten er «ein ungdom mellom 20 og 35 år som har gjort ein framifrå innsats i Ole Vigs ånd. Det gjeld ungdommar frå heile landet utan omsyn til politisk oppfatning. Ein Ole Vig-prisvinnar må ha gjort ein meir enn vanleg god innsats innanfor eitt eller fleire av desse områda: Folkeopplysningsarbeid, kunst eller kulturarbeid medrekna idrett.»
Breheimen

Breheimen er et fjellområde vest for Jotunheimen mellom Sognefjorden, Nordfjord, Skjåk og Bøverdalen. Breheimen har, som navnet tilsier, mange isbreer – deriblant Jostedalsbreen, som den største i Norge.
Breheimen nasjonalpark ble opprettet i 2009, og  ligger i kommunene Skjåk og Lom i Oppland og i Luster kommune i Sogn og Fjordane.
Menneskene har benyttet Breheimen i ca. 6000 år. Vi finner spor etter aktivitet helt tilbake til yngre steinalder. Dyregraver, fangstanlegg, støler og ferdselsveier vitner om tidligere tiders bruk. I dag har DNT et godt nett av betjente og ubetjent hytter i Breheimen. En mye brukt rundtur går mellom Sota Sæter, Nørdstedalseter, Arentzbu og Sprongdalshytta.
Apollo Theatre

Apollo Theatre er et teater på Shaftesbury Avenue i City of Westminster i London, Storbritannia. Det ble tegnet av arkitekten Lewin Sharp og åpnet 21. februar 1901 med den amerikanske musikalkomedien The Belle of Bohemia.

Utforming

Teaterets fasade ble bygd i fransk renessansestil av Walter Wallis og teaterets salong er bygd i fire etasjer. Ved teaterets innvielse i 1901 hadde det 893 sitteplasser, men senere er dette redusert til 775.

Historie

Henry Lowenfeld kjøpte mark ved den nyanlagte Shaftesbury Avenue ved begynnelsen av 1900-tallet og løot bygge et teater, vegg i vegg med the Lyric Theatre, som ble innviet 1888.
Apollo Theatre var arkitekten Lewin Sharps eneste ferdige teaterdesign og det fjerde teateret på Shaftesbury Avenue, etter Shaftesbury Theatre (1888) the Lyric Theatre (1888) og Royal English Opera House (1891). Teateret ble utformet spesielt for musicalteater och gikk navn etter den greske guden Apollon, som i gresk mytologi blant annet var musikkens og diktningens gud.

Takraset 2013

Den 19. desember 2013, omtrent kl 20.15, raste deler av teaterets indre tak inn i salongen. Teateret var fullsatt, og raset rev blant annet ned en lysrampe. Et 80-tall av teaterbesøkerne ble skadet, hvorav 51 ble bargt til sykehus. Ingen hadde livstruende skader.
Clodius Albinus

Bakgrunn

Albinus kom fra en aristokratisk familie fra provinsen Africa, og var guvernør i Britannia i 192.

Veien til makt

Etter at Pertinax ble myrdet, la pretorianer-prefekten Aemilius Laetus og hans menn, som sto bak ranet, tronen frem for salg til høystbydende. Den ble kjøpt av den velstående senatoren Didius Julianus, men en rekke opprør blant troppene i provinsene betydde at den neste keiseren var langt fra fastsatt.
I borgerkrigen som fulgte, var Albinus til å begynne med alliert med Septimius Severus, som hadde tatt Roma, og godtok tittelen Cæsar han fikk fra ham. Albinus forble herskeren over store deler av det vestlige riket med støtte fra tre britiske legioner og en i Spania. De to kom i konflikt etter at Severus drepte Pescennius Niger i den østlige delen av riket. Severus sendte snikmordere for å drepe ham.

Keiser

Våren 196 erklærte Albinus seg som keiser (Imperator Caesar Decimus Clodius Septimus Albinus Augustus), seilte fra Britannia til Gallia med store deler av den britiske garnisonen. Han slo Severus' legat, Virius Lupus, og klarte å legge krav på de militære ressursene i Gallia.
I februar 197 møtte Albinus Severus' hær i slaget ved Lugdunum. Etter en storslått kamp, med 150.000 tropper på hver side, ble Albinus slått og drept.
Albinus hadde strippet Storbritannia for alle tilstedeværende soldater, noe som betydde at Severus' nye administrasjon måtte nedkjempe flere opprør, inkludert maeataenes.
Danser med ulver

Handling

Året er 1863 og borgerkrigen raser i USA. Offiseren John Dunbar (Costner) blir såret under et slag, og etter en særskilt tapper handling på slagmarken får han velge sin neste beordring. Han velger å reise så langt vekk fra krigshandlingene som han kan komme, og ender på et lite, forlatt fort midt ute i indianerland. Her lever han alene, med bare en hest og en nysgjerrig ulv som selskap. Etter en stund får han kontakt med indianerne, han lærer språket deres, og får med tiden såpass sans for deres livsstil at han konverterer til Sioux. Etter en stund blir han imidlertid innhentet av sin fortid når en gruppe soldater kommer til hans avsidesliggende fort. Han blir dermed tvunget til å velge side.
Humlingsværet

Humlingsværet (også skrevet Humlingsvær) er et fraflyttet fiskevær sør for Sula i Frøya i Trøndelag.
Hiromi Kojima

Japans herrelandslag

Hiromi Kojima spilte én landskamp for Japans herrelandslag.
Skien Orienteringsklubb

Skien Orienteringsklubb holder til i Skien og ble stiftet 1979.
Klubbfargene er rød og blå. 
I 1982 arrangerte Skien OK NM i nattorientering.
Klubben arrangerte NM Sprint i 2013
Den kjente orienteringsløperen Anders Nordberg har tidligere representert Skien OK.
Raichur (distrikt)

Demografi

Ved folketellingen i 2011 var det 1 924 773 innbyggere i distriktet, mot 1 669 762 i 2001. Den urbane befolkningen utgjør 25,32 % av befolkningen.
Barn i alderen 0 til 6 år utgjorde 14,17 % i 2011 mot 16,95 % i 2001. Antallet jenter i den alderen per tusen gutter er 949 i 2011 mot 964 i 2001.
Mandsjukuo

Forhistorie

Keiserriket Japan hadde etter den første japansk-kinesiske krig Korea innenfor sin innflytelsessfære og interesserte seg sterkt for råstofftilgangene fra Mandsjuria. Men frem til 1900 var området okkupert av Russland. Det kom til stadig større spenninger mellom Japan og Russland, dog i 1903 krevde den japanske ambassadør at de russiske tropper ble trukket ut av Mandsjuria og at russerne anerkjente Japans interesser i Russland. Dette kravet tilspisset situasjonen, og i 1904 brøt den russisk-japanske krig ut, som Japan vant. Dette tvang russerne til retrett fra Mandsjuria, som da offisielt ble gjenforent med Kina. 
Japan sikret seg imidlertid stor innflytelse og bygde den sørmandsjuriske jernbane, slik at råvarer lettere kunne fraktes til Korea og derfra utskipes til Japan. Jernbanen ble beskyttet av den japanske Guandonghæren. Med årene økte Japans appetitt etter enda sterkere innflytelse i Mandsjuria. 
Mellom 1916 og 1928 satt krigsherren Zhāng Zuòlín (張作霖) ved makten, slik at Mandsjuria var uavhengig av Kina. Men Zhāng ble drept ved et bombeanslag forøvet av oberst Kōmoto Daisaku i Guandong-hæren. Deretter kunne Kuomintang under Chiang Kai-shek gjenerobre området for Kina.

Okkupasjon og statsgrunnleggelse

Mukdenhendelsen i 1931, som antagelig var iscenesatt av japanerne selv, førte til Mandsjuriakrisen, og Guandong-hæren, som opererte nokså uavhengig av instrukser fra Tokyo, overtok styringen. Japanerne opprettet så marionettstaten Mandsjukuo mot internasjonale protester fra USA og Folkeforbundet. Hovedstad var Hsinking (Xinjing, kinesisk 新京). Mandsjukuo ble anerkjent av bl.a. Kina, Japan, Tyskland, Italia, Den Hellige Stol og andre, men Folkeforbundets manglende anerkjennelse førte til at Japan meldte seg ut av av forbundet i 1934. 
Japanerne forsøke å knytte området til seg kulturelt og få mest mulig ut av landets rike råvareressurser. Man innførte det japanske språk og gjorde shintoismen til statsreligion. I Mandsjukuo var også den japanske hærens Enhet 731 stasjonert, og den bedrev grusomme menneskeforsøk for å utvikle effektive biologiske og kjemiske stridsmidler. 
I 1938 og 1939 kom det til grensetrefninger langs grensen til Sovjetunionen, som følge av japanske fremstøt for å utvide marionettstaten mot nord. Da de sovjetiske tropper klarte å hindre dette, forsøkte japanerne i stedet å utvide Mandsjuoko mot sør.

Annen verdenskrig og Mandsjukuos endelikt

Under annen verdenskrig var Mandsjukuo en av aksemaktene. I 1945 ble landet erobret av sovjetiske tropper under Operasjon Auguststorm, og i 1946 ble området gitt tilbake til Republikken Kina.